fi fi fi fi en fi fr fi tr fi fi fi ru fi de fi fi fi fi en fi fi fi fi en fi fi fi fi fi en fi fi fi fi fi fi de fi fi fi fi fi fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi en fi en fi fi et fi
lokakuu 2018 – Etelä-Vantaan Shakki ry – EtVaS
Jere Lindholm toiseksi kovatasoisessa Uppsala Young Champions -turnauksessa
7 nappulan loppupelitietokanta valmis
Kaikki (!) mahdolliset 7-nappulan (kuninkaat mukaan lukien) loppupelit on nyt täydellisesti analysoitu ja saatavilla nettipalveluna tai loppupelitietokantana (tablebase) omalle koneelle ladattavaksi. Mahdollisia laillisia 7 nappulan asemia on noin 424 tuhatta miljardia (!), ja jokaiselle on nyt laskettu lopullinen ”tuomio”. Tietokanta on onnistuttu puristamaan vaatimattomaan 18,4 teratavun tilaan, joten ehkäpä jo muutamien vuosien päästä se mahtuu kotikoneillekin. Vertailun vuoksi 6-nappulainen loppupelitietokanta vie tilaa noin 150 gigatavua, eli mahtuu helposti myös kotikoneelle.
Yllä oleva asema on pisin mahdollinen loppupeli, joka päättyy pakottavasti voittoon. Musta aloittaa Tg4+, jonka jälkeen tarvitaan 517 (!) siirtoa kunnes valkea voittaa. Onnea yritykseen löytää nuo 517 siirtoa ja kaikki mahdolliset variaatiot!
Loppupelitietokanta (online ja offline versiot) löytyy Lichess.org -sivulta.
EtVaS nappasi joukkueblixtin Helsingin mestaruuden
EtVaS voitti 29.10.2018 Areenalla pelatussa turnauksessa joukkueblixtin Helsingin mestaruuden voittaen 14/15 ottelua. Ainoastaan toiseksi sijoittunut MatSK onnistui nappaamaan EtVaSilta otteluvoiton. EtVaSin joukkueessa pelasivat Perttu Anttila (11/15), Tero Kokkila (10,5/15), Kimmo Välkesalmi (14,5/15) ja Johanna Paasikangas-Tella (13/15).
EtVaS II (Laakso, Hallenberg, Salo, Vihinen) sijoittui hienosti jaetulle kuudennelle sijalle otteluvoitoin 10/15.
EtVaS III ja IV kisaavat A-ryhmässä torstaina 1.11.2018.
EtVaSin juniorit loistavassa vireessä Gambiitin turnauksessa
Uudistuneen Gambiitin nopean shakin turnaus pelattiin lauantaina 27.10. Koivukylässä. Pelimuotona oli 6 kierrosta 20min + 10 sek nopeaa shakkia tasaseloperiaatteella. Turnauksen voiton vei Gambiitin Dmitri Tumanov pistein 5/6.
EtVaSin juniorit vastasivat päivän kovimmista suorituksista, kun Valtteri Sokka voitti D-ryhmän pistein 5/6, mikä oli 2,79 pistettä yli odotustuloksen. Toisena D-ryhmässä oli Pessi Heino pistein 4,5/6, mikä oli 2,08 pistettä yli odotustuloksen. Molemmat keräsivät kolmisenkymmentä selopistettä nousten jo 1400 pisteen rajan yli.
B-ryhmässä Juha Patosalmi sijoittui jaetulle ykköstilalle pistein 4/6, Ville Hiltunen oli kuudes pistein 2,5/6, ja Kari Teräsalo seitsemäs myöskin pistein 2,5/6.
C-ryhmässä Tiina Turunen sijoittui kahdeksanneksi pistein 3/6.
Isle of Man -turnaus huipentuu
Isle of Man -turnaus on erittäin vahva 9-kierroksen turnaus, jossa on mukana monia maailman kärkipelaajia, mm. Aronian, Giri, MVL, Kramnik, So, Anand, Grischuk, Nakamura ja Karjakin. Seitsemän kierroksen jälkeen kärkisijaa jakaa 5,5 pisteellä seitsemän pelaajaa, mm. MVL ja Nakamura.
Viimeiset pelit pelataan lauantaina klo 16:30 ja sunnuntaina klo 15:00 alkaen.
Pelejä voi seurata livenä esimerkiksi ChessBomb -sivustolta.
Live video kommentteineen löytyy Twitchistä.
sivu 1 sivu 2 Seuraava sivu
Etelä-Vantaan Shakki ry – EtVaS
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS